Fundi i varfërisë

Fundi i varfërisë: Mundësi ekonomike për kohën tonë është një libër i vitit 2005 i shkruar nga ekonomisti amerikan Jeffrey Sachs. Ishte libri më i shitur i New York Times-it.

Në libër, Sachs-i tregon se varfëria ekstreme, sipas Bankës Botërore si të ardhura më pak se një dollar në ditë, mund të eliminohet në botë deri në vitin 2025, përmes ndihmës për zhvillim të planifikuar.  Ai e paraqet problemin si pamundësi të vendeve tepër të varfra për të arritur "shkallën e poshtme" të zhvillimit ekonomik. Sapo të arrihet shkalla e poshtme, një vend mund të tërhiqet lart në ekonominë globale të tregut dhe nevoja për ndihmë nga jashtë do të zvogëlohet ose eliminohet.

 Ekonomia klinike 
Për të adresuar dhe rregulluar pengesat ekonomike të vendeve të ndryshme, Sachs-i  përdor metodën "ekonomi klinike". Sachs-i shpjegon se vendet janë sisteme komplekse, që kërkojnë diagnozë diferenciale, kuptim të kontekstit, monitorim dhe vlerësim, si dhe standarde profesionale të etikës.  Ekonomia klinike kërkon një analizë metodike dhe "diagnozë diferenciale" të problemeve ekonomike të një vendi, të ndjekura nga një recetë e përshtatur. Shumë faktorë mund të ndikojnë në aftësinë e një vendi për të hyrë në tregun botëror, duke përfshirë korrupsionin qeveritar, pabarazitë ligjore dhe sociale bazuar në gjini, etni ose kastë,sëmundje të tilla si AIDS dhe malaria; mungesën e infrastrukturës (duke përfshirë transportin, komunikimet, shëndetësinë dhe tregtinë); peizazhe politike të paqëndrueshme; proteksionizëm ; dhe barriera gjeografike. Sachs-i diskuton secilin faktor dhe zgjidhjet e tij të mundshme.

Për të ilustruar përdorimin e ekonomisë klinike, Sachs-i paraqet studime rastesh mbi Bolivinë, Poloninë dhe Rusinë, dhe diskuton zgjidhjet që ai u paraqiti këtyre vendeve, si dhe efektet e tyre. Libri gjithashtu diskuton ekonomitë e Malavit, Indisë, Kinës dhe Bangladeshit si përfaqësuese të fazave të ndryshme të zhvillimit ekonomik.
parapamje|Jeffrey Sachs në Brazil në vitin 2005

 Objektivat e Zhvillimit të Mijëvjeçarit 
Sachs-i i kushton shumë rëndësi Objektivave të Zhvillimit të Mijëvjeçarit (OZHM) të Kombeve të Bashkuara si një hap i parë drejt eliminimit të varfërisë ekstreme, e cila preku afërsisht 1.1 miliardë njerëz në mbarë botën në kohën e publikimit. Sachs-i drejtoi Projektin e Mijëvjeçarit të Kombeve të Bashkuara, i cili punoi nga viti 2002 deri në vitin 2005 për të krijuar mjetet organizative për arritjen e OZHM-ve.

Ai gjithashtu ofroi disa zgjidhje specifike dhe të menjëhershme, të tilla si rritja e disponueshmërisë së rrjetave të shtratit kundër malaries në Afrikën Sub-Sahariane, dhe inkurajon anulimin e borxheve për vendet më të varfra të botës. Sachs pohon se për të arritur qëllimin e eliminimit të varfërisë globale, ekonomia klinike duhet të mbështetet nga fonde më të mëdha; ai argumenton se ndihma për zhvillim duhet të rritet nga 65 miliardë dollarë globalisht që nga viti 2002 në midis 135 dhe 195 miliardë dollarë në vit deri në vitin 2015. 

Sachs argumenton se bota e zhvilluar mund të përballojë nxjerrjen e vendeve më të varfra nga varfëria ekstreme; ai pajtohet me llogaritjen e OZHM-së se 0.7 përqind e produktit të përgjithshëm kombëtar bruto të vendeve të botës së zhvilluar do të ishte e mjaftueshme për të arritur këtë qëllim. 

 Shih edhe 

 Shënime 

 Referime 

Kategoria:Zhvillim ndërkombëtar
Kategoria:Libra